da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da hbs_lat da da da da da da da da da da da da da da ca da da da de da fr nb es es es en da da ca nb da da de da da da da da nb en da da en da en da en
Postevand: EP vedtager aftale, der forbedrer kvaliteten og reducerer plastaffald - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside KLIMA Postevand: EP vedtager aftale, der forbedrer kvaliteten og reducerer plastaffald
Sikkert postevand: billigere for forbrugerne og bedre for miljøet. Image by Rudy and Peter Skitterians from Pixabay
Et mindsket forbrug af flaskevand kan medføre besparelser for husstande i EU på over 600 mio. EUR om året
“Right2Water” bliver det første europæiske borgerinitiativ, der omsættes til lov
Strengere tærskler for visse forurenende stoffer
Drikkevandsdirektivet er godkendt af Europa-Parlamentet og vil forbedre adgangen til postevand af høj kvalitet, herunder for sårbare grupper.
Tirsdag godkendte Parlamentet aftalen med medlemslandene om det nye drikkevandsdirektiv.
De nye regler skal sikre tilgængeligheden af postevand af høj kvalitet i hele EU. Reglerne kommer som en reaktion på de krav om forbedret adgang til sikkert drikkevand i hele EU, der blev stillet af de over 1,8 millioner europæiske underskrivere af “Right2Water“, det første succesfulde europæiske borgerinitiativ nogensinde.
Til dette formål skal medlemslandene sikre, at offentlige bygninger forsynes med gratis drikkevand, og de bør tilskynde restauranter, kantiner og cateringtjenester til at stille vand til rådighed for deres kunder – enten gratis eller mod et mindre servicegebyr. Medlemslandene bør også træffe foranstaltninger med henblik på at sikre, at sårbare grupper såsom flygtninge, omrejsende samfund og hjemløse samt mindretalskulturer såsom romaer har bedre adgang til drikkevand.
Overvågning og forbedring af kvaliteten af postevand
For at få folk til at foretrække postevand frem for flaskevand er det nødvendigt at forbedre vandkvaliteten og indføre strengere grænseværdier for visse forurenende stoffer, herunder bly.
Kommissionen vil senest i begyndelsen af ​​2022 udarbejde og ajourføre en liste over stoffer eller kemiske forbindelser, der giver anledning til bekymring, såvel i et videnskabeligt som i et folkesundhedsmæssigt perspektiv. Disse vil omfatte lægemidler, hormonforstyrrende stoffer og mikroplast.
Kommissionen vil ligeledes udarbejde EU-lister, som angiver, hvilke stoffer der må komme i kontakt med drikkevand.
Medlemslandene skal sikre, at de foranstaltninger, som de træffer med henblik på gennemførelse af de nye standarder, grunder sig på forsigtighedsprincippet og under ingen omstændigheder fører til en forringelse af den nuværende drikkevandskvalitet.
”Tyve år efter at det første drikkevandsdirektiv trådte i kraft, er det på tide at opdatere og stramme grænseværdierne for visse forurenende stoffer såsom bly. For Europa-Parlamentet var det af allerhøjeste betydning, at det nye direktiv skulle gøre vores drikkevand endnu mere sikkert og tage højde for nye forurenende stoffer. Derfor glæder jeg mig over direktivets bestemmelser om mikroplast og hormonforstyrrende stoffer, som f.eks. bisphenol A,” udtalte ordføreren Christophe Hansen (PPE, Luxembourg).
Dette direktiv træder i kraft 12 dage efter sin offentliggørelse i Den Europæiske Unions Tidende. Medlemslandene skal senest to år efter ikrafttrædelsen have foretaget de ændringer, der er nødvendige for at efterkomme direktivet.
Ifølge Europa-Kommissionen kan et lavere forbrug af flaskevand hjælpe europæiske husstande til at spare over 600 millioner EUR om året. Hvis borgernes tillid til, at postevand er sikkert, stiger, vil deres forbrug af flaskevand mindskes, hvilket vil medføre en reduktion i mængden af plastaffald og dermed af havforureningen. Plastflasker er et af de engangsplastprodukter, der hyppigst findes på europæiske strande.
Tidligere artikelParlamentets formand: Det er tid til at få en endelig aftale om EU-budgettet
Næste artikelFra 700 til 5.000 p-pladser til elbiler i København
RELATEREDE ARTIKLERMERE FRA FORFATTEREN
Mindre CO2-udslip for fly og skibe: EU’s tiltag forklaret
CO2-udslip fra luft- og skibsfart: Fakta og tal
Klimaforandringer: EU’s skove skal modvirke CO2-udslip
Kulstoflækage: Parlamentet vil stoppe selskaber, der undgår udslipsregler
Trods koldere efterår stiger nettoudledningen af ​​kuldioxid på den nordlige halvkugle
Nye EU-regler skal give mere bæredygtige og etiske batterier
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...